Резюме на проект № 80-10-175/27.05.2022 г. за частично финансиране на Юбилейна конференция на тема “Media and Communication in the 21st Century: Educational and Professional Challenges”

Ръководител на проекта: проф. д-р Николай Михайлов

Факултет по журналистика и масова комуникация

В резултат от изпълнението на проекта на 27 и 28 октомври 2022 г. беше организирана и проведена Юбилейната международна научна конференция на Факултета по журналистика и масова комуникация на тема “Media and Communication in the 21st Century: Educational and Professional Challenges”, посветена на 70-тата годишнина от началото на образованието по специалност „Журналистика“ в България. Конференцията бе проведена онлайн в платформата за видеоконферентна връзка Microsoft Teams. В подготвката на проекта и организацията на конференцията взеха активно участие преподаватели от ФЖМК.

В рамките на два дни 78 учени и преподаватели от 7 държави представиха докладите си в пленарна сесия и в панели на английски и на български език, оформени според тематични полета, които обхващаха актуалните научни и изследователски инетереси на участниците: "Transformations of Media Literacy", "Communication and Digital Turn", "Cultural and Psychological Particularities in the Communicative Process", "Journalism and War - Discursive Practices and Educational Challenges", "Media Professional Practice and Education: Contemporary Debates", "Contemporary Aspects of the Theory of Media and Communication", "Political and Ethical Dimension of the Freedom of Speech", "Changes in the Roles of Social Media and Future Perspectives of Media", "Communication as an Industry", "Transformational Effects in the Field of Mass Communication in Times of Crisis".

Настоящата конференция продължи успешно традицията от последните две години на провеждане на международни научни форуми, организирани от ФЖМК и посветени на изследвания в областта на медиите и комуникациите: научната конференция „Качествена журналистика и нова комуникационна среда“, провела се на 29 и 30 октомври 2020 г., и научната конференция „Медийната грамотност: класически и най-нови измерения“, провела се на 29 и 30 октомври 2021 г.

След приключването на събитието се предвижда издаването на сборник, в който ще бъдат публикувани докладите на всички, взели участие в международната конференция. Сборникът ще се превърне във важен информационен източник по отношение на темите, свързани с професионалната подготовка и образованието по комуникационни специалности.